Public procurement notice: Modification Of A Contract/Concession During Its Term
Published: 2020-05-04
Buyer: Ministrstvo za finance Finančna uprava Republike Slovenije
Country: SI
Contract type: Supplies
Procedure: Open procedure
CPV classification: 38580000

Technical requirements: Na podlagi 25. člena Zakona o pravnem varstvu v postopkih javnega naročanja (Uradni list RS, št. 43/11, 60/11 - ZTP-D, 63/13, 90/14 - ZDU-1I in 60/17) se lahko zahtevek za revizijo, ki se nanaša na vsebino objave, povabilo k oddaji ponudbe ali razpisno dokumentacijo, vloži v desetih delovnih dneh od dneva objave obvestila o naročilu ali prejema povabila k oddaji ponudbe. Kadar naročnik spremeni ali dopolni navedbe v objavi, povabilu k oddaji ponudbe ali v razpisni dokumentaciji, se lahko zahtevek za revizijo, ki se nanaša na spremenjeno, dopolnjeno ali pojasnjeno vsebino objave, povabila ali razpisne dokumentacije ali z njim neposredno povezano navedbo v prvotni objavi, povabilu k oddaji ponudbe ali razpisni dokumentaciji, vloži v desetih delovnih dneh od dneva objave obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbiro najugodnejšega ponudnika. Po odločitvi o oddaji javnega naročila ali priznanju sposobnosti je rok za vložitev zahtevka za revizijo osem delovnih dni od prejema te odločitve.
Gre za spremembo načina izvedbe tovarniškega testa, ki ga je določal 2. odstavek 3. člena pogodbe o nakupu in vzdrževanju rentgenskega skenerja ter usposabljanju za njegovo uporabo št. C1620-19-000115, ter dobavnega roka, ki ga je določal 3. odstavek 3. člena imenovane pogodbe.
Epidemija COVID-19 in obseg njenih posledic predstavlja za obe pogodbeni stranki višjo silo, ki je nastopila po sklenitvi pogodbe. Njenega nastanka in trajanja pogodbeni stranki v času oddaje javnega naročila nista mogli predvideti, preprečiti, odpraviti ali se ji izogniti. Epidemija COVID-19 je bila v Republiki Sloveniji razglašena 12. 3. 2020 z Odredbo o razglasitvi epidemije nalezljive bolezni SARS-CoV-2 (COVID-19) na območju Republike Slovenije (Uradni list RS, št. 19/20), Svetovna zdravstvena organizacija (World Health Organisation) pa je 30. 1. 2020 izbruh bolezni najprej označila kot izredno stanje na področju javnega zdravja z mednarodnimi razsežnostmi, kot pandemijo pa 11.3.2020. Naročnik je sicer že v času izvedbe postopka oddaje javnega naročila v dokumentacijo v zvezi z oddajo javnega naročila, tj. osnutek pogodbe, vključil 5. odstavek 20. člena, ki določa, da sodišče pri odločanju o sporu upošteva Obligacijski zakonik OZ (Uradni list RS, št. 97/07 uradno prečiščeno besedilo, 64/16 odl. US in 20/18 OROZ631), če določeno vprašanje ni drugače določeno s pogodbo. Določbe OZ morata upoštevati tudi pogodbeni stranki, kar velja še zlasti tedaj, ko pogodbeni stranki določenega vprašanja s pogodbo nista uredili drugače. V tem primeru se za vprašanja, ki jih pogodba sama izrecno ne ureja drugače, uporabljajo določbe OZ skladno z 2. členom OZ. Določbe OZ so torej del pogodbe. OZ v 240. členu določa, da je dolžnik prost odgovornosti za škodo, če dokaže, da ni mogel izpolniti svoje obveznosti oziroma je zamudil z izpolnitvijo obveznosti zaradi okoliščin, nastalih po sklenitvi pogodbe, ki jih ni mogel preprečiti, ne odpraviti in se jim tudi ne izogniti. Ta določba OZ opredeljuje višjo silo. ZIUZEOP v 91. člen določa, da se pogodbeno dogovorjeni roki podaljšajo za obdobje trajanja epidemije, s čimer je podana dodatna pravna podlaga za spremembo pogodbenega dobavnega roka. Pogodbeni dobavni rok je treba urediti s sklenitvijo aneksa k pogodbi, kot to določa 6. odstavek 20. člena pogodbe. Naročnik mora zaradi novonastalih okoliščin spremeniti način izvedbe tovarniškega testa, saj tovarniškega testa na način, ko je bil prvotno predviden v pogodbi, ni mogoče izvesti. Gibanje ljudi v času epidemije je omejeno in potovanje na Poljsko ni mogoče, kar izhaja iz Odloka o začasni splošni prepovedi gibanja in zbiranja ljudi na javnih mestih in površinah v Republiki Sloveniji ter prepovedi gibanja izven občin (Uradni list RS, št. 38/20 in 51/20) in Odloka o prepovedi opravljanja zračnih prevozov v Republiki Sloveniji (Uradni list RS, št. 37/20 in 49/20). Negotovo je tudi, ali bodo po koncu epidemije možna potovanja in kakšni bodo ukrepi v drugih državah članicah v zvezi z gibanjem oseb. Da izpolnitev pogodbe ne bi bila ogrožena v celoti, je naročnik ocenil, da je treba spremeniti način izvedbe tovarniškega testa, s čimer bo omogočeno, da se izpolnitev pogodbe po prenehanju epidemije lahko nadaljuje brez dodatnih zamud. Naročnik ocenjuje, da navedene spremembe pogodbe ne spreminjajo splošne narave javnega naročila. Za spremembo pogodbeno dogovorjenega roka obstajajo izrecne zakonske podlage, in sicer v 3. točki 1. odstavka 95. člena ZJN-3, 91. člen ZIUZEOP in 240. členu OZ. Do spremembe pogodbeno dogovorjenega roka bi glede na okoliščine višje sile prišlo v vsakem primeru ne glede na to, koga bi naročnik izbral za izvajalca v postopku oddaje javnega naročila. Kar se tiče spremembe načina izvedbe tovarniškega testa naročnik izpostavlja, da ta sprememba pogodbe ne spreminja splošne narave javnega naročila. Tovarniški test je bil predviden kot vmesna faza izvedbe javnega naročila in ne kot končni prevzem rentgenskega skenerja.
Po dobavi in namestitvi rentgenskega skenerja na lokaciji v Luki Koper bo izveden končni prevzemni test. Obseg in način izvedbe končnega prevzemnega testa ostaja nespremenjen, kot je bil prvotno določen v pogodbi. Naročnik z izvedbo spremenjenega tovarniškega testa v ničemer ne bo oškodovan, saj rentgenski skener ne bo prevzet tako dolgo, dokler za to ne bodo izpolnjene vse naročnikove zahteve. Do spremembe načina izvedbe tovarniškega testa bi glede na okoliščine višje sile prišlo v vsakem primeru ne glede na to, koga bi naročnik izbral za izvajalca v postopku oddaje javnega naročila. Sprememba načina tovarniškega testa ne bi vplivala na morebitno udeležbo drugih ponudnikov ali na sprejem druge ponudbe, kot tiste, ki je bila prvotno izbrana, saj je naročnik v postopku oddaje javnega naročila prejel ponudbo enega ponudnika, s spremembo pa osnovne pogodbene obveznosti glede dobave in namestitve rentgenskega skenerja v ničemer ne spreminjajo. Več informacij je v točki VII.2.1.


Winner: Nuctech Warsaw Company Limited Sp. z o.o.